open-index/open-wikipedia-markdown huggingface dataset:
Florisbad

**Florisbad** is ‘n wêreldbekende argeologiese vindterrein en navorsingstasie in die Vrystaat.

## Ligging
Hierdie terrein lê aan die oewer van die soutpan Haagenstadpan en die Modderrivier, noordoos van die Krugersdriftdam en noord van die Soetdoringnatuurreservaat. Dit is by 28° 46′ 5″ suid, 26° 4′ 6″ oos, 1269 m bo seespieël  en nagenoeg by die kruising van die R700- en die R703-paaie, 37 km suidoos van Dealesville, 45 km noordwes van Bloemfontein en 47 km suidwes van Brandfort.

## Terrein
Die terrrein is plaaslik meer om sy louwarm fontein bekend. Dit dra die naam van Floris Venter, ‘n vorige eienaar wat die warm bron oopgestel  het aan die publiek. Duisende mense het glo verligting van rumatiek verkry as hulle bedek is met die warm modder. Ossewaens het die plek graag as uitspanning gebruik. In 1910 het ‘n nuwe fontein onverwags begin borrel en groot hoeveelhede fossiele blootgelê. Reeds sedert 1912 toe dr. Robert Broom hier fossiele van soogdiere en klipwerktuie beskryf het, is Florisbad as fossielterrein bekend. Maar in 1930 het dit internasionaal bekend geraak  toe prof. T.F. Dreyer ‘n primitiewe mensskedel, die Florisbadman, hier ontdek het. Die terrein is in 1995 tot monument verklaar.

## Latere vondste
In 1952 is meer as 3000 fossiele en 1000 klipwerktuie gevind. Sedert 1980, toe die staat die perseel met die vakansieoord oorgeneem het, is navorsers van die staatsmuseum in Bloemfontein voltyds besig met verdere navorsing en opgrawings. ‘n Verskeidenheid soogdierreste is saam met die mensskedel gevind en hierdie fossiele word as verteenwoordigend van die Laat Pleistoseen van suidelike Afrika beskou, ‘n tydperk van ongeveer 100000 tot 125000 jaar gelede. Hoewel dit te oud is vir radio-koolstofdatering, word hierdie soogdiermatriaal en die mensskedel as minstens 100000 jaar oud beskou. Die Florisbadsoogdierreste dui op ‘n besondere ryk omgewing met ‘n prominente grasveldkomponent, maar bevat ook ‘n element wat dui  op die nabyheid van standhoudende water.  Dit verwys na tye van hoër reënval toe die soutpan waarskynlik  ‘n meer was. Buiten navorsingswerk wat op die fossiele gedoen word, is die opgrawings by Florisbad op die Middelsteentydlae gefokus. Hierdie lae  is reeds ouer as 40000 jaar en kan die metode van radiokoolstofdatering ook nie gebruik word nie. Hulle is waarskynlik jonger as die Florisbadmensskedel.

## Persoon
*Thomas Frederick Dreyer (*Koeberg, 7 Mei 1884 - †Bloemfontein, 13 Julie 1954), dierkundige, paleontoog, argeoloog, antropoloog, professor aan die Universiteit van die Vrystaat

## Sien ook 
* Sterkfontein
* Taung

## Bibliografie
*artefacts.co.za/main/Buildings/bldgfames_mob.php?bldgid=17097
*nationalmuseum.co.za/florisbad-quaternary-research-station/
*sa-venues.com/things-to-do/freestate/florisbad
*showmesa.co.za/florisbad-museum-and-research-centre-soutpan/
Veldsteenkerk

[duimnael|regs|Kloosterkerk in Zinna, deelstaat [Brandenburg, Duitsland]]
duimnael|regs|Die muurwerk van die veldsteenkerk in die voormalige dorp en landgoed Giesensdorf wat tans deel uitmaak van Berlyn
[duimnael|regs|Veldsteenkerk in Tyrvää naby Vammala, [Finland (1510)]]
**Veldsteenkerke** is kerkgeboue wat van swerfstene gebou is, meestal as dorpskerke op die platteland. Een van die kenmerkendste veldsteenkerke, wat nie vir 'n dorpsgemeenskap opgerig is nie, is die kloosterkerk in Zinna. Soms word na massiewe veldsteenkerke valslik as weerkerke verwys, alhoewel hulle nie vir verdedigingsdoeleindes gebou is nie.

## Verspreiding 
Veldsteenkerke is uitsluitlik in gebiede opgerig waar gletsers op hulle pad kristalliene materiaal, dit wil sê afgebrokkelde gesteentes agtergelaat het en waar natuurstene uit steengroewe nouliks voorkom. In Duitsland hoort Sleeswyk-Holstein, Mecklenburg-Voorpommere, Sakse-Anhalt en Brandenburg met Berlyn by hierdie streke. Veldstene is daarnaas in Skandinawië, Pole, Finland en die Baltiese lande as boumateriaal gebruik. Swerfstene bestaan gewoonlik uit graniet, gneis of kwartsiete en word sowel in bewerkte asook onbewerkte toestand (dikwels in twee helftes gesplits) gebruik.
Monumenta Germaniae Historica

duimnael|*Monumenta Germaniae Historica*
Die ***Monumenta Germaniae Historica*** (dikwels afgekort as **MGH** in bibliografieë en bronnelyste) is 'n omvattende reeks noukeurig geredigeerde en gepubliseerde bronne vir die studie van Duitse geskiedenis (in 'n breë opvatting) van die einde van die Romeinse Ryk tot 1500.

Die vereniging wat die reeks befonds is deur die Pruisiese hervormer Heinrich Friedrich Karl Freiherr vom Stein in 1819 gestig, en die eerste volumes het in 1826 en daaropvolgende jare die lig gesien. Die redakteur van 1826 tot 1874 was Georg Heinrich Pertz, wat opgevolg is deur Georg Waitz. Vele vooraanstaande middeleeukundiges uit Duitsland en, uiteindelik, ander lande, het by die projek aangesluit waarin manuskripte uitgesoek en vergelyk is, en geleerde uitgawes gepubliseer is. Die leuse wat deur Klein gekies is, *Sanctus amor patriae dat animum* ("Heilige liefde vir die vaderland verskaf die gees") is verklaar as 'n skakel tussen Romantiese nasionalisme en professionele geleerdheid.

Die versameling bestaan uit vyf hoofareas, *Antiquitates*, *Diplomata*, *Epistolae*, *Leges*, *Scriptores* asook *Necrologia*. Vele ondersteunende reekse is ook tot stand gebring, insluitend 'n reeks van meer kompakte volumes vir skoolgebruik (*Scriptores in usum scholarum*) en spesiale studies (*MGH Schriften*).

Die projek, 'n breedvoerige onderneming in geskiedenisgeleerdheid, word in die 21ste eeu voortgesit. In 2004 het die MGH, met die ondersteuning van die Deutsche Forschungsgemeinschaft, al hul gedrukte publikasies van meer as vyf jaar aanlyn beskikbaar gestel, in foto-digitale reproduksies, via 'n skakel op die MGH-webtuiste. 

Die instituut "Monumenta Germaniae Historica" is sedert 1949 in München gesetel, en beskik oor 'n groot gespesialiseerde biblioteek oor die middeleeuse geskiedenis van Duitsland en Europa, insluitend kerkgeskiedenis, benewens 130&nbsp;000 monograwe en sowat 150&nbsp;000 verwante geskrifte.

## Verwysings 
## Eksterne skakels 
*MGH Gesamtverzeichnis (Volledige lys, in Engels)  
*Die MGH-tuisblad 
*Digitale MGH-tuisblad 
*Monumenta Germaniae Historica op Archive.org
Bielefeld

duimnael|links|Bielefeld omstreeks 1895.

**Bielefeld** (Nederduits: *Builefeld*, *Bielefeld*, *Beilefeld* of *Builefeild*) is 'n selfregerende stad in die administratiewe gewes Detmold van die Duitse deelstaat Noordryn-Wesfale. Met 'n bevolking van 323&nbsp;000 is Bielefeld die ekonomiese sentrum en die stad met die grootste inwonertal in die streek Oos-Wesfale-Lippe in die noord-ooste van die deelstaat. 

Die geskiedkundige middestad lê noord van die Teutoburg-woud, maar die moderne stad omsluit ook wyke aan die oorkant van die woud en aan die heuwelhange. Bielefeld huisves 'n groot aantal internasionale firmas, onder meer *Dr. Oetker*, *Gildemeister AG* en *Schüco*. Daar is 'n universiteit en verskeie "Fachhochschulen" (universiteite van toegepaste wetenskappe).

## Verwysings
Karl Böhm

duimnael|Karl Böhm

**Karl August Leopold Böhm** (28 Augustus 1894 – 14 Augustus 1981, Graz) was 'n Oostenrykse dirigent wat algemeen beskou word as een die grootste simfonie- en operadirigente van die 20ste eeu. Hy is bekend vir sy opvoerings van musiek van Wolfgang Amadeus Mozart, Richard Wagner en Richard Strauss.

## Eksterne skakels 
* 
*
Brno

**Brno** (uitgepsreek /ˈbr̩no/, Duits: *Brünn*) is die tweede grootste stad in die Sentraal-Europese land Tsjeggië met 'n bevolking van sowat 378&nbsp;000 (in 2017). Die vroegste nedersetting het met die vestiging van Slawiese stamme in die 6de eeu ontstaan. Die gebied word sedertdien sonder onderbreking bewoon. In die laat 13de eeu is Brno deur die vesting Špilberk (Duits: *Burg Spielberg*) beskerm wat as residensie van die Morawiese markgrawe uit die Huis van Luxemburg gedien het.

Die stad was vanaf die 17de eeu die historiese sentrum van Morawië en is die huidige administratiewe setel van die streek van Suid-Morawië. 'n Aantal universiteite en ander tersiêre instellings is hier gesetel, net soos navorsingsinstellings en die Rooms-Katolieke Kerk se bisdom Brno. As Tsjeggië se juridiese hoofstad is Brno die setel van die Grondwetlike Hof (*Ústavní soud*), die Appèlhof (*Nejvyšší soud*), die Hoogste Administratiewe Geregshof en die aanklaer-generaal. Daarnaas het ook die Tsjeggiese Ombudsman en die hoogste Kartelkantoor hul hoofkwartiere in Brno.

Die nywerheidsomwenteling in die 19de eeu het van Brno een van die mees vooruitstrewende stedelike nedersettings in Europa gemaak. Die stad handhaaf steeds sy status as een van Tsjeggië se belangrikste industriële, ekonomiese, kulturele en handelspilpunte. Belangrike handelskoue en ander uitstallings word jaarliks op 'n uitgestrekte terrein in die stadsdeel Pisárky gehou. 'n Verskeidenheid historiese, argitektoniese en kulturele monumente maak van Brno 'n gewilde toeristebestemming. Besienswaardighede sluit Brno se katakombe en die Duitse argitek Ludwig Mies van der Rohe se Villa Tughendhat in, 'n juweel van modernistiese boukuns in Europa wat deur Unesco in 2001 as wêrelderfenis gelys is.

## Verwysings
Niemandsland

**Niemandsland** was die oorspronklike naam vir Griekwaland-Oos, 'n distrik wat in noordoostelike deel van Kaapland was, maar in 1978 aan die destydse Natal, sedert 1994 KwaZulu-Natal, oorgedra is.

In 1862 het sowat 2&nbsp;000 Griekwas onder kaptein Adam Kok III hulle daar vestig. Hulle het van Griekwastad af gekom, op Philippolis in die Vrystaat gewoon en toe deur Basoetoeland, nou Lesotho, getrek met die meeste van hul 20&nbsp;000 stuks vee en 300 waens na dié onbewoonde maar vrugbare hoogland. Met hul hoofkwartier op Kokstad was die Griekwas deels onafhanklik en het papiergeld uitgereik (tans uiters seldsaam) in 1868 en ook munte, maar druk van nabygeleë swart stamme en van die naderende wit nedersetters was te sterk. In 1878 het Griekwaland-Oos deel van die Kaapkolonie geword en is dit onder 'n magistraat geplaas, wat die orde help herstel het.

In 1880 het die Griekwas in opstand gekom, maar sedertdien het die gebied vooruitgegaan en het dit eindelik een van Suid-Afrika se belangrikste suiwel- en beesgebiede geword.

## Bronne
* Rosenthal, Eric. 1978. *Encyclopaedia of Southern Africa*. Cape Town and Johannesburg: Juta and Company Limited.
Pumastadion

Die **Pumastadion** is 'n veeldoelige stadion in Witbank, Suid-Afrika wat aan die plaaslike stadsraad behoort. Dit was vroeër die tuisveld van die Pumas (rugbyspan) gewees. Die stadion word tans meestal vir sokkerwedstryde aangewend as die tuisveld van die *Mpumalanga Black Aces*, maar rugbywedstryde word ook nog gereeld hier gespeel.

## Verwysings
Samevloeiing

[regs|duimnael|250px|Die Samevloeiing van die [Ryn en Moesel in die duitse stad van Koblenz.]]
'n **Samevloeiing** is waar twee of meer riviere mekaar ontmoet.
Oos-Europa

[regs|duimnael|200px|Oos-Europa (oranje) soos gedefinieer deur die [CIA World Factbook]]
[regs|duimnael|200px|Oos-Europa soos gedefinieer deur die [Verenigde Nasies

(rooi):

]]

**Oos-Europa** is 'n term wat verwys na die oostelike deel van Europa waarvan die grense op 'n paar verskillende manier gedefinieer kan word. Die Baltiese lande:
* Estland, Letland en Litaue. Hulle staan bekend as Baltiese Tier.

Kaukasië:
* Armenië, Azerbeidjan en Georgië word dikwels beskou as deel van Suidwes-Asië.

Ander lande van die voormalige Sowjetunie:
* Kasakstan, Moldowa, Oekraïne, Rusland en Wit-Rusland.
Sunnydale

**Sunnydale** is 'n voorstad in Kaapstad. Volgens die 2001-sensus het Sunnydale 'n bevolking van 1&nbsp;860 gehad.

## Verwysings
Clovelly

**Clovelly** is 'n voorstad in Kaapstad. Volgens die 2011-sensus het die voorstad 'n bevolking van 559 gehad.

## Verwysings
Retreat

**Retreat** is 'n suidelike voorstad van Kaapstad. Volgens die 2011-sensus het die voorstad 'n bevolking van 25&nbsp;745 gehad.

## Sien ook 
* Hoërskool Zwaanswyk

## Verwysings
Evangelies-Lutherse Kerk in Suider-Afrika

Die **Evangelies-Lutherse Kerk in Suider-Afrika**, kort **ELKSA**, is die grootste Lutherse kerk in Suid-Afrika. Daar is tans sewe bisdomme in Suid-Afrika, Botswana en eSwatini met 1&nbsp;612 gemeentes en 580&nbsp;000 lidmate.

## Verwysings
Scarborough, Kaapstad

: ''Hierdie artikel handel oor Scarborough, 'n voorstad van Kaapstad in Suid-Afrika. Vir die stad in Engeland, sien Scarborough.''

**Scarborough** is 'n dorp op die Kaapse Skiereiland, geleë net suid van Kaapstad in Suid-Afrika. 

Hierdie dorp is in April 1996 as 'n bewaringsdorp aangewys, gedefinieer as 'n beperkte residensiële gebied, omring deur 'n bewaarde natuurlike landskap, toegewyd om omgewingskade om te keer en om toekomstige omgewingsimpak te voorkom.

Volgens die 2011-sensus het Scarborough 'n bevolking van 1&nbsp;075 gehad.

## Verwysings
Algoa (kiesafdeling)

**Algoa** was, saam met  Newton Park en Walmer, een van drie nuwe kiesafdelings wat voor die algemene verkiesing van 1966 in Port Elizabeth geskep is. Tesame met Port Elizabeth-Noord en Port Elizabeth-Sentraal sou dit die vyf kiesafdelings in die vriendelike stad bly tot in 1994.

In die eerste verkiesing wen Johannes Jacobus Engelbrecht van die Nasionale Party oortuigend met 'n meerderheid van 4&nbsp;40t stemme teen die Verenigde Party se R.P. Pearson. Engelbrecht verbeter in 1970 op sy 1966-prestasie met 'n meerderheid van 5&nbsp;315 stemme teen die V.P. se S. Linton en word dan ook in 1970 onbestrede verkies. In sy 28-jarige bestaan het geen party buiten die N.P. in Algoa wen nie.

## Sien ook 
* Newton Park (kiesafdeling)
* Port Elizabeth-Distrik (kiesafdeling)
* Port Elizabeth-Noord (kiesafdeling)
* Port Elizabeth-Sentraal (kiesafdeling)
* Port Elizabeth-Suid (kiesafdeling)
* Port Elizabeth-Suidwes (kiesafdeling)
* Port Elizabeth-Wes (kiesafdeling)
* Walmer (kiesafdeling)

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Newton Park (kiesafdeling)

**Newton Park** was een van die drie nuwe kiesafdelings wat voor die algemene verkiesing van 1966 in Port Elizabeth geskep is. Die ander was Algoa en Walmer wat saam met Port Elizabeth-Noord en Port Elizabeth-Sentraal die vyf kiesafdelings in die vriendelike stad sou bly tot in 1994.

In die eerste verkiesing in 1966 wen Myburgh Streicher van die Verenigde Party gemaklik met 'n meerderheid van 4&nbsp;159 teen die Nasionale Party se M. la R. van der Vyver. Hy behou die setel in die 1970-verkiesing vir die V.P. met 'n meerderheid van 4&nbsp;003 bo die N.P. se J. de Jager, wat 3&nbsp;316 stemme kry en die Progressiewe Party se J. Molyneux met 786 stemme. Streicher wen in 1974 die vierde keer agtereenvolgens, nou met 'n meerderheid van net 1&nbsp;061 stemme bo die N.P. se L.S. Strydom, wat 4&nbsp;264 stemme gekry het, en die P.P. se S.S. Schkolne met 1&nbsp;378 stemme. 

Op 19 Januarie 1977 skors die Verenigde Party ses Volksraadslede onder leiding van Streicher, toe Kaaplandse leier, omdat hulle geweier het om die planne vir 'n nuwe party, wat uit die Progressiewe Reformiste Party, Demokratiese Party (1973) en Verenigde Party se lede sou bestaan, te steun. Dit was almal lede van die regtervleuel in die V.P., die sogenaamde Ou Garde. Hulle het gevolglik die Onafhanklike Verenigde Party op 26 Maart 1977 gestig, wat met ingang 28 Mei 1977 die Suid-Afrikaanse Party geword het. In die verkiesing van 1977 het die party in twee setels, naamlik Port Elizabeth-Sentraal en Walmer, asook Simonstad gewen. Streicher was die SAP-kandidaat in Wynberg, maar het verloor.

Van 1977 af was Newton Park 'n veilige N.P.-vesting.

## Sien ook 
* Algoa (kiesafdeling)
* Port Elizabeth-Distrik (kiesafdeling)
* Port Elizabeth-Noord (kiesafdeling)
* Port Elizabeth-Sentraal (kiesafdeling)
* Port Elizabeth-Suid (kiesafdeling)
* Port Elizabeth-Suidwes (kiesafdeling)
* Port Elizabeth-Wes (kiesafdeling)
* Walmer (kiesafdeling)

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.

## Sien ook 
* Newtonpark
Walmer (kiesafdeling)

**Walmer** was een van die drie nuwe kiesafdelings wat in 1966 in Port Elizabeth geskep is. Algoa was uit die staanspoor 'n veilige setel vir die Nasionale Party, Newton Park was tot 1977 'n Verenigde Party-vesting, maar het daarna na die NP oorgegaan, maar Walmer was strykdeur 'n vesting van eers die VP, waarna die Suid-Afrikaanse Party wen in 1977 en daarna van 1981 af die Progressiewe Federale Party. Trouens, toe die NP in 1987 feitlik skoonskip in die Oos-Kaap maak, was nog net Walmer en Port Elizabeth-Sentraal in PFP-hande.

In 1966 word Walter Graham Kingwell die eerste Volksraadslid vir Walmer toe hy die Nasionale Party se J.C. la Cock met 3&nbsp;786 stemme klop. Die Progressiewe Party se R.K. Hancock was derde met 906 stemme. Hy behou die setel in 1970 met 'n meerderheid van 4&nbsp;172 stemme, meer as die 4&nbsp;025 stemme van die N.P.-kandidaat, D.H. Potgieter. In 1974 word T. Aronson van die VP onbestrede verkies. Walmer is in 1977 een van net drie setels wat die nuwe Suid-Afrikaanse Party kon verower. Van 1981 af wen eers die Progressiewe Federale Party tot 1987 en daarna die Demokratiese Party in 1989 in Walmer.

## Sien ook 
* Algoa (kiesafdeling)
* Newton Park (kiesafdeling)
* Port Elizabeth-Distrik (kiesafdeling)
* Port Elizabeth-Noord (kiesafdeling)
* Port Elizabeth-Sentraal (kiesafdeling)
* Port Elizabeth-Suid (kiesafdeling)
* Port Elizabeth-Suidwes (kiesafdeling)
* Port Elizabeth-Wes (kiesafdeling)

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Port Elizabeth-Suidwes (kiesafdeling)

**Port Elizabeth-Suidwes** was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.

In die eerste verkiesing hier is die Unionisteparty se James Searl onbestrede verkies, maar hy bly net Volksraadslid tot 23 November 1914. Geen tussenverkiesing is gehou voor die algemene verkiesing op 20 Oktober 1915 nie toe sir William Macintosh, ook 'n Unionis, met 'n meerderheid van 1&nbsp;259 teen die Arbeidersparty se A.J.C. Webb wen, wat net 596 stemme kon kry, of skaars 'n kwart van die uitgebragte stemme. Hy behou die setel in 1920 se algemene verkiesing, dog met 'n kleiner meerderheid van 1&nbsp;002, weer teen Webb. Nadat die Unioniste en die Suid-Afrikaanse Party in November 1920 saamsmelt, staan Macintosh in 1921 se verkiesing as S.A.P.-kandidaat en wen teen die Arbeidersparty se W.W. Jennings met 'n meerderheid van 1&nbsp;330 stemme.

Port Elizabeth-Suidwes hou ná net vier algemene verkiesings op bestaan, want in 1924 se verkiesing is daar in Port Elizabeth die kiesafdelings Port Elizabeth-Suid en Port Elizabeth-Sentraal. Macintosh wen nog in 1924 en 1929 in Port Elizabeth-Suid, maar bly net tot 29 November 1929 Volksraadslid.

## Sien ook 
* Algoa (kiesafdeling)
* Newton Park (kiesafdeling)
* Port Elizabeth-Distrik (kiesafdeling)
* Port Elizabeth-Noord (kiesafdeling)
* Port Elizabeth-Sentraal (kiesafdeling)
* Port Elizabeth-Suid (kiesafdeling)
* Port Elizabeth-Wes (kiesafdeling)
* Walmer (kiesafdeling)

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Sentrale distrik, Israel

regs|duimnael|220px|Ligging van die Sentrale distrik in Israel (rooi)

Die **Sentrale distrik** (Hebreeus: מחוז המרכז - *Mehoz HaMerkaz*) is een van Israel se ses distrikte. Die hoofstad is Ramla. In 2016 het die distrik 'n bevolking van 2&nbsp;116&nbsp;000 gehad.
Port Elizabeth-Distrik (kiesafdeling)

**Port Elizabeth-Distrik** was 'n kiesafdeling in Port Elizabeth vir die Volksraad van Suid-Afrika en die Provinsiale Raad van Kaapland van 1938 tot 1953, toe dit Port Elizabeth-Wes geword het en van 1966 tot 1994 as Newton Park bekend gestaan het.

Met die afbakening vir die eerste algemene verkiesing ná Uniewording kry Port Elizabeth twee kiesafdelings, naamlik Port Elizabeth-Suidwes en -Sentraal. Port Elizabeth-Suidwes word vir die algemene verkiesing in 1920 Port Elizabeth-Suid, maar eers in 1929 kom die derde kiesafdeling, Port Elizabeth-Noord, by. Teen 1938 brei die stad so uit, dat 'n vierde kiesafdeling, Port Elizabeth-Distrik, nodig word. Die vier kiesafdelings se name sou net tot die verkiesing van 1948 onveranderd bly toe Distrik vir die 1953-verkiesing veral en Port Elizabeth-Wes bykom.

In die eerste verkiesing in Port Elizabeth-Distrik wen die Verenigde Party se G.N. Hayward met 'n skrale meerderheid van 498 stemme teen die Nasionale Party. se D. Hay. Hy behou die setel in 1943 met 'n veel groter meerderheid van 3&nbsp;097 teen J.N. Malan van die N.P. en vir oulaas in 1948 teen die N.P. se S.P. Potgieter met 'n meerderheid van 944 stemme. Van 1953 af staan Port Elizabeth-Distrik as Port Elizabeth-Wes bekend, wat Hayward vir die V.P. behou met 'n meerderheid van 6&nbsp;328 stemme teen die N.P. se C.A. Els.

## Sien ook 
* Algoa (kiesafdeling)
* Newton Park (kiesafdeling)
* Port Elizabeth-Noord (kiesafdeling)
* Port Elizabeth-Sentraal (kiesafdeling)
* Port Elizabeth-Suid (kiesafdeling)
* Port Elizabeth-Suidwes (kiesafdeling)
* Port Elizabeth-Wes (kiesafdeling)
* Walmer (kiesafdeling)

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910–1976*. Pretoria: Aktuele Publikasies.
Paul Gerhardt

**Paul Gerhardt** (* 12 Maart 1607 in Gräfenhainichen in die Keurvorstedom Sakse; † 27 Mei 1676 in Lübben (Spreewald)) was 'n Evangelies-Lutherse teoloog. Hy het bekendheid verwerf as die beduidendste skrywer van Duitse kerkliedere naas Martin Luther.

Gerhardt se gedigte en kerkliedere is deur Johann Krüger getoonset.

## Verwysings
Port Elizabeth-Wes (kiesafdeling)

**Port Elizabeth-Wes** was 'n kiesafdeling in Port Elizabeth vir verkiesings van die Suid-Afrikaanse Volksraad sowel as Kaapland se Provinsiale Raad. 

Port Elizabeth het van 1910 af, toe die eerste algemene verkiesing ná Uniewording gehou is, twee kiesafdelings gehad, naamlik Port Elizabeth-Sentraal en Port Elizabeth-Suidwes. In 1924 word Suidwes verander na Port Elizabeth-Suid en in 1929 kom Port Elizabeth-Noord by. Met die groei van die stad, neem ook die kiesafdelings toe, sodat Port Elizabeth-Distrik in 1938 die vierde kiesafdeling in die stad word. 

Vir die verkiesing van 1953 verdwyn Port Elizabeth-Distrik en verskyn Port Elizabeth-Wes die eerste keer met dieselfde Volksraadslid, G.N. Hayward van die Verenigde Party, wat Distrik vanaf 1938 verteenwoordig het, wat ook in Port Elizabeth-Wes wen en wel met 'n meerderheid van 6&nbsp;328 teen C.A. Els van die Nasionale Party. In 1958 word Myburgh Streicher van die Verenigde Party onbestrede verkies.

Port Elizabeth-Wes stem dan ook oorweldigend teen republiekwording in die volkstemming in 1960 toe 3&nbsp;926 kiesers ten gunste van 'n republiek is en 10&nbsp;009 daarteen. Met 14&nbsp;734 was Port Elizabeth-Wes destyds die grootste kiesafdeling in Kaapland en die vierde grootste in die land. Streicher word in 1961 onbestrede verkies, maar voor die algemene verkiesing van 1966 kry Port Elizabeth 'n vyfde kiesafdeling by. Port Elizabeth-Wes en -Suid verval, maar Algoa, Newton Park (wat min of meer met die ou Wes ooreenstem) en Walmer kom by die oudste kiesafdeling, Port Elizabeth-Sentraal (1910), asook Port Elizabeth-Noord, wat reeds in 1929 geskep is.

## Sien ook 
* Algoa (kiesafdeling)
* Newton Park (kiesafdeling)
* Port Elizabeth-Distrik (kiesafdeling)
* Port Elizabeth-Noord (kiesafdeling)
* Port Elizabeth-Sentraal (kiesafdeling)
* Port Elizabeth-Suid (kiesafdeling)
* Port Elizabeth-Suidwes (kiesafdeling)
* Walmer (kiesafdeling)

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Sabratha

**Sabratha** of **Sabratah** (Arabies: صبراتة‎‎) is 'n stad in noordwestelike Libië, sowat 75&nbsp;km wes van die hoofstad, Tripoli. Die argeologiese terrein van Sabratha is in 1982 deur UNESCO as wêrelderfenisgebied gelys.

duimnael|links|'n Boot wat by Sabratha-strand onderhou word

## Eksterne skakels 
*   Amptelike UNESCO bladsy
Gregorius van Tours

[duimnael|regs|220px|Sint Gregorius van Tours, 19de eeuse standbeeld deur Jean Marcellin, in die [Louvre]]

**Sint Gregorius van Tours** (30 November, c. 538 &ndash; 17 November 594) was 'n Gallo-Romeinse geskiedkundige en Biskop van Tours, wat hom 'n leidende prelaat van Gallië gemaak het. Hy is gebore as **Georgius Florentius**, maar het later die naam **Gregorius** aangeneem ter ere van sy oorgrootjie aan moederskant. Hy het geskryf in 'n vorm van laat-vulgêrlatyn; nietemin is al aangevoer dat dit 'n doelbewuste taktiek was om te verseker dat sy werke 'n wye gehoor sou bereik. Hy is die vernaamste eietydse bron van Merovinge-geskiedenis. Sy mees vername werk was sy *Decem Libri Historiarum* of *Tien Boeke van Geskiedenisse,* beter bekend as die *Historia Francorum* ("Geskiedenis van die Franke"), 'n titel wat dit van latere kroniekskrywers ontvang het, maar hy is ook bekend vir sy geloofbare verslae van die wonderwerke van heiliges, veral vier boeke van die wonderwerke van Martin van Tours. Sint Martin se tombe was 'n belangrike besoekplek in die 6de eeu, en Gregorius se geskrifte het in die praktyk meegewerk om hierdie hoogsgeorganiseerde verering te promoveer.

## Notas 
## Eksterne skakels 
*Geskiedenis van die Franke (oorspronklike Latynse teks, volledig)
*Catholic Encyclopedia: Gregory of Tours
*Die verkorte 1916 vertaling van die *Historia Francorum* deur Earnest Brehaut met sy kritiese analise van Gregorius in die konteks van sy tyd, vanuit die Medieval Sourcebook
* S. Georgii Florentii Gregorii Turonensis Episcopi liber ineditus De cursu stellarum ratio
*Les livres de miracles et autres opuscules de Georges Florent Grégoire  (Bevat *De cursu stellarum* en ander werke
Kruispad

**Kruispad** (Engels: *Crossroads*) is 'n township in Kaapstad. Volgens die 2011-sensus het Kruispad 'n bevolking van 36&nbsp;043 gehad.

## Verwysings
Tauranga

**Tauranga** (uitgespreek /taʊˈrɑːŋə/, Māori: **Tauranga-moana**) is die grootste stad in die "Bay of Plenty" streek (Noordeiland), Nieu-Seeland.
Rotorua

**Rotorua** is 'n stad in Nieu-Seeland. Dit was een van die Nieu-Seelandse gasheerstede tydens beide die Rugbywêreldbeker 1987 en Rugbywêreldbeker 2011.
Palmerston North

**Palmerston North** (Engels: [ˈpɑːmərstən]; Māori: **Te Papaioea**) is die sewende grootste stad in Nieu-Seeland met 'n bevolking van sowat 84&nbsp;000 in 2018. Die stad is op die Noordeiland in die streek Manawatū-Whanganui geleë.

## Sport 
Palmerston North se Arena Manawatu was een van Nieu-Seeland se gasheerstadions tydens die Vrouekrieketwêreldbeker 1982, asook die rugbywêreldbekertoernooie in 1987 en 2011.

## Verwysings 
## Eksterne skakels 
*  Amptelike webwerf van Palmerston North se stadsraad

; Ensiklopediese inligting
----
*  
*   
*   

; Toerisme
----
*
Invercargill

**Invercargill** (Engels: [ˌɪnvərˈkɑːrɡɪl]; Māori: **Waihōpai**) is 'n stad op die Suideiland van Nieu-Seeland met 'n bevolking van sowat 54&nbsp;000 volgens die 2018-sensus. Dit is die suidelikste en westelikste stad van dié eilandstaat en een van die suidelikste ter wêreld. Invercargill is ook die administratiewe hoofstad van die streek Southland.

## Sport 
Invercargill se Rugby Park-stadion was een van Nieu-Seeland se gasheerstadions tydens die rugbywêreldbekertoernooie in 1987 en 2011.

## Verwysings 
## Eksterne skakels 
*  Amptelike webwerf van Invercargill se stadsraad

; Ensiklopediese inligting
----
*  
*   
*   

; Toerisme
----
*  
*  Amptelike toerismewebwerf
Napier, Nieu-Seeland

: *Hierdie artikel handel oor die stad in Nieu-Seeland. Vir die dorp in die Wes-Kaap van Suid-Afrika, sien Napier.*

**Napier** (Engels: [ˈneɪpiər]; Māori: **Ahuriri**) is 'n stad in Nieu-Seeland met 'n bevolking van sowat 62&nbsp;000.

[duimnael|links|Die *T & G Dome* met die *ASB Bank* op die voorgrond, albei in [Art Deco-styl]]
Op 3 Februarie 1931 verwoes 'n aardbewing van 7.9 op die Richterskaal groot dele van die stad Napier en Hastings; 256 mense het omgekom in Hawke's Bay.

## Sport 
Napier was een van Nieu-Seeland se gasheerstede tydens die Vrouekrieketwêreldbeker 1982, die rugbywêreldbekertoernooie in 1987 en 2011, asook die krieketwêreldbekertoernooie in 1992 en 2015.

## Verwysings 
## Eksterne skakels 
*  Amptelike webwerf van Napier se stadsraad

; Ensiklopediese inligting
----
*  
*   
*   

; Toerisme
----
*  
*  Amptelike toerismewebwerf
Liesbeek (kiesafdeling)

[duimnael|regs|340px|Genl. [Jan Smuts gesels met lede van sy kabinet, sen. A.M. Conroy, James Wellwood Mushet. LV vir Liesbeek van 1920 tot 1921, Jannie Hofmeyr en Frederick Sturrock, in 1946.]]

**Liesbeek** was 'n kiesafdeling in Kaapstad se suidelike voorstede van die heel eerste verkiesing van Suid-Afrika se Volksraad ná Uniewording in 1910 tot voor die verkiesing van 1929.

## 1910-1915 
In die eerste verkiesing wen Basil Kellett Long, regsgeleerde en later redakteur van die *Cape Times*, van die Unionisteparty met 609 stemme bo E.P. Reilly, 'n onafhanklike kandidaat, en C.A. Lageson van die Regerende Party. Hy bedank op 9 Januarie 1914 as Volksraadslid en verhuis terug na Engeland. In die tussenverkiesing op 4 Maart 1914 wen Thomas Maginess die setel onbestrede vir die Arbeidersparty. Long was weer van 1938 tot 1943 Volksraadslid vir Kaapstad-Tuine. In die verkiesing van 1915 wen hy met 'n enkele stem meer as Beauclerk Upington, 'n onafhanklike. Die Nasionale Party se H.D. Stiglingh kom derde met 352 stemme, vergeleke met Maginess se 1&nbsp;143 en Upington se 1&nbsp;142. Maginess bly egter net tot 21 November 1915 Volksraadslid, maar dit is nie bekend hoe Upington daarin geslaag het om van 21 Desember 1915 wel Volksraadslid vir Liesbeek te word nie.

## 1920-1929 
In 1920 wen die Unionisteparty weer in Liesbeek toe James Wellwood Mushet, latere minister in genl. Jan Smuts se kabinet, 52 stemme meer as die Arbeidersparty se Charles Pearce kry. Die Suid-Afrikaanse Party se C.A. Lagesen is slegs derde met 546 stemme. Mushet wen ook in 1924, nou as kandidaat van die S.A.P. nadat die Unioniste met die party saamgesmelt het, maar bly net aan tot Junie daardie jaar. In die tussenverkiesing op 8 September 1921 wen Pearce met 1&nbsp;230 stemme meer as die S.A.P. se W. Laite. In die algemene verkiesing van 1924 behou Pearce die setel met 212 stemme meer as die S.A.P. se A.E.V. Fraser, maar voor die verkiesing van 1929 word Liesbeek afgeskaf en Pearce se loopbaan as LV kom so op 30 April 1929 tot 'n einde.

## Sien ook 
Bellville, Claremont, Constantia, De Kuilen, Durbanville, Groenpunt, Groote Schuur, Kaapse Vlakte, Kaapstad-Hawe, Kaapstad-Kasteel, Kaapstad-Sentraal, Kaapstad-Tuine, Maitland, Mowbray, Nuweland, Parow, Pinelands, Rondebosch, Seepunt, Simonstad, Soutrivier, Suid-Skiereiland, Tygervallei, Vasco, Woodstock, Wynberg

## Bronne 
*  Potgieter, D.J. (red.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
*  Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Friedrich August Hayek

**Friedrich August Hayek** (* 8 Mei 1899 – † 23 Maart 1992) was 'n ekonoom en filosoof wat veral bekend is vir sy verdediging van vryemark kapitalisme en klassieke liberalisme teen sosialistiese en kollektivistiese denkrigtings. Hy word as een van die belangrikste ekonome en politieke filosowe van die twintigste eeu beskou en het die Nobelprys vir Ekonomiese Wetenskappe in 1974 verower. Saam met sy mentor Ludwig von Mises was hy 'n belangrike bydraer tot die Oostenrykse denkskool in politiese ekonomie. Hayek se verduideliking van hoe prysveranderinge inligting weergee wat indiwidue in staat stel om hulle planne te koördineer, word allerweë as 'n belangrike mylpaal in ekonomie beskou. Hayek het ook betekenisvolle werk gedoen op die gebied van stelseldenke, regswetenskap, breinkunde en die geskiedenis van idees.

Hayek het diens gedoen tydens die Tweede Wêreldoorlog en het gesê dat dit sy ervaringe tydens die oorlog was wat hom gedryf het om te help om die foute te vermy wat tot die oorlog gelei het. Dit is dan ook hierdie begeerte wat aanleiding gegee het tot sy loopbaan. Hy het sy eerste pos in 1927 opgeneem, dieselfde jaar wat Josef Stalin sy mag in die Sowjetunie verenig het deur Leon Trotsky uit die kommunistiese party te verban. Fascisme het ook in daardie tyd opgang gemaak in Duitsland en Italië. Die Groot Depressie het ook in 1929 begin reg aan die begin van Hayek se loopbaan.

In 1974 het Hayek die Nobelprys vir Ekonomiese Wetenskappe saam met die Sweedse ekonoom Gunnar Myrdal gedeel vir sy baanbrekerswerk in die teorie van geld en ekonomiese skommelinge asook sy in-diepte-analise van die interafhanklikheid van ekonomiese-, sosiale- en institusionele verskynsels.

Die Amerikaanse *Presidential Medal of Freedom* is ook in 1991 deur president George H.W. Bush aan hom toegeken.

Hayek was woonagtig in Oostenryk, Duitsland, die Verenigde Koninkryk en die Verenigde State en het in 1938 'n Britse onderdaan geword. Hy het die grootste deel van sy akademiese loopbaan by die London Skool vir Ekonomie (LSE), die Universiteit van Chicago en die Universiteit van Freiburg deurgebring.

## Verwysings 
## Eksterne skakels
Kensington, Kaapstad

:*Hierdie artikel handel oor die voorstad van Kaapstad. Vir die woonbuurt in Gauteng, sien Kensington, Johannesburg.*

**Kensington** is 'n oorwegend bruin woonbuurt in Kaapstad. Volgens die 2011-sensus het Kensington 'n bevolking van 12&nbsp;551 gehad.

## Verwysings
Brooklyn, Kaapstad

**Brooklyn** is 'n voorstad van Kaapstad in die Wes-Kaap met 'n bevolking van 10&nbsp;941. Brooklyn lê ten noorde van Maitland, wes van die Lugmagbasis Ysterplaat en ten ooste van Paarden Eiland. Die Swartrivier vloei gedeeltelik deur Brooklyn.

## Bestuur 
Brooklyn is geleë in wyk 55 van die Stad Kaapstad Metropolitaanse Munisipaliteit. Die sittende wyksraadslid is Fabian Ah-Sing van die Demokratiese Alliansie. Wyk 55 is ook deel van subraad 15.

## Demografie 
Volgens die 2011-sensus het die bevolking van Brooklyn 10 941 getel. Hiervan het 35,60% hulself as "Swart mense" beskryf, 31,46% as "Kleurling", 30,28% as "Wit", 1,17% as "Indiër" of "Asiër" en 1,49% as ander.

## Verwysings
Fresnaye

**Fresnaye** is 'n voorstad in Kaapstad. Volgens die 2011-sensus het Fresnaye 'n inwonertal van 2&nbsp;011 gehad.

[duimnael|links|350px|Uitsig oor Fresnaye en [Seepunt.]]
## Wonings op die eiendomsmark 
Volgens 'n nuusberig in November 2025 verkoop "villas" teen 'n gemiddeld van R20m met 'n onlangse plafon van R69 miljoen. 'n Verdere eiendom is teen einde 2025 in die mark vir R160 miljoen.

## Verwysings
Groenpunt

**Groenpunt** (Engels: *Green Point*) is 'n voorstad in Kaapstad, Suid-Afrika, geleë in die noordweste van die sentrale sakegebied. Dit is 'n gewilde woonbuurt vir jong professionele mense en vir die Kaapstadse gay en lesbiese gemeenskap. In die afgelope paar jaar is heelwat nuwe mediumhoogte woonstelle en gemengde-gebruik ontwikkelings opgerig. Somersetweg vorm die hoofdeurroete, omring deur talle restaurante, koffiewinkels en nagklubs.

Volgens die 2011-sensus het Groenpunt 'n inwonertal van 5&nbsp;362 gehad.

## Sien ook 
* Groenpunt (kiesafdeling)

duimnael|links|500px|Groenpunt met Duiwelspiek, Vlaeberg en Leeukop op die agtergrond.
links|300px|duimnael|Warwick Mansions, een van die min oorblywende ou woonstelblokke aan Hoofweg, is in 2015 ontruim vir opknapping as deel van 'n nuwe ontwikkeling.

## Verwysings
Claremont (kiesafdeling)

[duimnael|180px|regs|[Richard Stuttaford, LV vir Nuweland van 1924 tot 1933 en vir Claremont van 1933 tot 1942.]]
[duimnael|180px|regs|[Sidney Waterson, LV vir Claremont van 1943 tot 1953 en toe nog vyf jaar LV vir Contantia.]]

**Claremont** was 'n kiesafdeling vir die Suid-Afrikaanse Volksraad van 1933 tot 1953 en weer van omstreeks 1977 toe dit die kiesafdeling Rondebosch vervang en bestaan het tot 1994. 

Nadat die kiesafdeling Nuweland, waar Richard Stuttaford van 1924 af LV is, voor die verkiesing van 1933 afgeskaf is, word hy in 1933 onbestrede in Claremont vir die Verenigde Party verkies. Hy kry in 1938 teenstand van die Dominiumparty se E.M.O. Clough, maar wen met 'n meerderheid van 2&nbsp;052 stemme, toevallig ook presies net soveel stemme soos Clough gekry het. Stuttaford tree op 28 Desember 1942 uit die politiek, nadat hy minister in genl. Jan Smuts se kabinet was, maar omdat 1943 in elk geval verkiesingsjaar sou wees, bly die setel vakant tot die verkiesing op 7 Julie 1943 toe Sidney Frank Waterson, LV vir Suid-Skiereiland van 1929 tot 1938 en ook 'n kabinetsminister, onbestrede verkies word. 

In 1948 behaal Waterson 'n meerderheid van 6&nbsp;202 bo die onafhanklike R.B. de la R. Oosthuizen, wat net 731 stemme kry. In 1953 word hy weer onbestrede verkies. Waterson bly tot 4 Maart 1958 LV vir Claremont, wat met die verkiesing afgeskaf word en word daarna op 15 April onbestrede in die nuwe kiesafdeling Constantia verkies. 

Frederik van Zyl Slabbert, leier van die Progressiewe Federale Party van 1979 tot 1986, was van 1977 tot 1986 LV vir Claremont. 

## Sien ook 
* Bellville
* Constantia
* De Kuilen
* Durbanville
* Groenpunt
* Groote Schuur
* Kaapse Vlakte
* Kaapstad-Hawe
* Kaapstad-Kasteel
* Kaapstad-Sentraal
* Kaapstad-Tuine
* Liesbeek
* Maitland
* Mowbray
* Nuweland
* Parow
* Pinelands
* Rondebosch
* Seepunt
* Simonstad
* Soutrivier
* Suid-Skiereiland
* Tygervallei
* Vasco
* Woodstock
* Wynberg

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Lotusrivier

**Lotusrivier** is 'n township in Kaapstad. Volgens die 2011-sensus het Lotusrivier 'n bevolking van 38&nbsp;143 gehad.

## Verwysings
Thornton

**Thornton** is 'n voorstad van Kaapstad. Volgens die 2011-sensus het Thornton 'n bevolking van 4&nbsp;707 gehad.

## Verwysings
Panorama

**Panorama** is 'n voorstad in Parow, Kaapstad, Suid-Afrika.

## Geskiedenis 
In 1700 is grond wat vandag deel vorm van Panorama aan ene B. Booysen toegeken.

Die naam het ontstaan toe Booysen vir die eerste keer op sy grond aangekom het, die mooi uitsig gesien het, na sy vrou gedraai en gesê het: "Liefie, kyk hierdie mooi Panorama", wat beteken dat hy vir sy vrou aangedui het dat daar 'n pragtige panorama van hierdie gebied is.

## Verandering van eienaarskap oor die jare 
Van Booysen af is dit toe na C. Meyboom oorgedra, wat dit "de Grendel" genoem het. Dit het oor die jare van eienaar verwissel en die eienaars was: F. Meyboom, J. Heyns en D. van Reenen. In 1890 het Sir David Graaff, 1ste Baronet, die grond gekoop.

## Verwysings
Nieu-Plymouth

**Nieu-Plymouth** (Engels: **New Plymouth**, Māori: **Ngāmotu**) is 'n dorp in Nieu-Seeland, wat na die stad Plymouth in Engeland vernoem is. Dit is in die Taranakidistrik op die Noordeiland geleë.

Nieu-Plymouth was een van die Nieu-Seelandse gasheerstede tydens die Vrouekrieketwêreldbeker 1982, Krieketwêreldbeker 1992 en Rugbywêreldbeker 2011.

## Verwysings 
## Eksterne skakels 
*   Amptelike webwerf
*  

; Ensiklopediese inligting
----
*  
*
Groenpunt (kiesafdeling)

[duimnael|regs|380px|Die laaste Smuts-kabinet (1948). Van links staan Sidney Waterson (LV vir Claremont van 1943 tot 1953 en daarna vir [Constantia (kiesafdeling)|Constantia van 1953 tot 1970), Pieter van der Byl (LV vir Groenpunt van 1948 tot 1966), H.G. Lawrence, James Mushet, genl. Jan Smuts, A.G.F. Clarkson, H. Gluckman, JGN Strauss, Colin Steyn en voor Jannie Hofmeyr.]]

**Groenpunt** was 'n kiesafdeling tussen Seepunt en Kaapstad-Tuine in Kaapstad vanaf die 1943-verkiesing tot in 1994.

In die eerste verkiesing in Groenpunt word die Verenigde Party se Robert Walter Bowen onbestrede verkies. Hy was toe reeds van 1929 af LV vir Kaapstad-Sentraal, maar dié kiesafdeling het in die slag gebly met die herafbakening voor die 1943-verkiesing. In 1948 word hy weer onbestrede verkies en sluit sy 19 jaar lange loopbaan as LV af op 27 Junie 1948 (waarskynlik met sy dood of so nie omdat hy bedank het sodat die oudminister maj. Pieter van der Byl 'n setel kon hê), skaars 'n maand na die 1948-verkiesing. In die tussenverkiesing op 8 Oktober 1948 word maj. Pieter van der Byl onbestrede verkies. Hy was toe reeds van 1929 af LV vir Bredasdorp, maar is in die verkiesing op 28 Mei 1948 met 259 stemme deur die Nasionale Party se kandidaat verslaan. Van der Byl word in 1953 weer onbestrede verkies, die vierde kiesstryd waarin Groenpunt se kiesers nie gestem het nie. 

Ook in 1958 word Van der Byl onbestrede verkies en drie jaar later, in die volkstemming oor republiekwording van 1960, verwerp die kiesers van Groenpunt die idee oorweldigend met 9&nbsp;018 nee-stemme en net 1&nbsp;784 ja-stemme. In 1961 se algemene verkiesing word Van der Byl die vierde keer agtereenvolgens onbestrede verkies. Hy bedank egter op 29 Maart 1966 uit die politiek en in die verkiesing later daardie jaar staan die onafhanklike L.D. Botes teen die Verenigde Party se Lionel Garner Murray, wat met 'n meerderheid van 4&nbsp;149 stemme verkies word. Die Progressiewe Party waag in 1970 die eerste keer sy kans in Groenpunt, maar J.W. Wilson verloor met 4&nbsp;232 stemme teen Murray. 

Toe die Progressiewe Party se Colin Eglin in 1974 se algemene verkiesing in die aanliggende Seepunt slaag, bly Groenpunt 'n veilige V.P.-vesting en Murray word die derde keer verkies, dié keer met 'n meerderheid van 3&nbsp;751 teen die P.P. se M.C.M. Kooy.      

## Sien ook 
Bellville, Claremont, Constantia, De Kuilen, Durbanville, Groote Schuur, Kaapse Vlakte, Kaapstad-Hawe, Kaapstad-Kasteel, Kaapstad-Sentraal, Kaapstad-Tuine, Liesbeek, Maitland, Mowbray, Nuweland, Parow, Pinelands, Rondebosch, Seepunt, Simonstad, Soutrivier, Suid-Skiereiland, Tygervallei, Vasco, Woodstock, Wynberg

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Durbanville (kiesafdeling)

**Durbanville** was 'n kiesafdeling in die noordelike stadsgebiede van Kaapstad vir die Suid-Afrikaanse Volksraad wat eers vir 1974 se verkiesing afgebaken is en voortbestaan het tot in 1994. 

In die eerste verkiesing in Durbanville wen die Nasionale Party se Gene Louw teen die Verenigde Party se R. Louw met 'n meerderheid van 3&nbsp;255 stemme. In elke daaropvolgende algemene verkiesing het die N.P. Durbanville behou.

## Sien ook 
Bellville, Claremont, Constantia, De Kuilen, Groenpunt, Groote Schuur, Kaapse Vlakte, Kaapstad-Hawe, Kaapstad-Kasteel, Kaapstad-Sentraal, Kaapstad-Tuine, Liesbeek, Maitland, Mowbray, Nuweland, Parow, Pinelands, Rondebosch, Seepunt, Simonstad, Soutrivier, Suid-Skiereiland, Tygervallei, Vasco, Woodstock, Wynberg

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Mowbray (kiesafdeling)

[duimnael|regs|200px|Kapt. [Frank Joubert, LV vir Mowbray van 1933 tot 1939, toe hy administrateur van Kaapland word.]]

**Mowbray** was 'n kortstondige kiesafdeling vir die Suid-Afrikaanse Volksraad in Kaapstad van 1929 tot voor die verkiesing van 1953.

In die eerste algemene verkiesing wat hier betwis word, wen die Suid-Afrikaanse Party se Ralph William Close, van 1915 tto 1929 LV vir Rondebosch ('n kiesafdeling wat vir die 1929-verkiesing afgeskaf is, maar later weer sou verskyn), met 'n meerderheid van 912 stemme teen kandidate van die twee faksies van die Arbeidersparty: J. Lomax van die Cresswelliete en J.A. Cunningham van die Hoofbestuurgroep, wat net 69 stemme op hom verenig. Lomax het Close ook in 1924 in Rondebosch teengestaan en met 492 stemme verloor. In die tussenverkiesing in Februarie 1919 verloor hy met 360 stemme in Nuweland teen William Buchanan van die Unionisteparty en in 1920 met 691 stemme en weer in 1921 steeds as Arbeiderskandidaat in Nuweland met 1&nbsp;316 stemme teen Buchanan, toe lid van die Suid-Afrikaanse Party.

In 1933 se verkiesing word die Suid-Afrikaanse Party se kap. Frank Joubert onbestrede in Mowbray verkies, maar in 1938 staan die N.P. se J.W. van Zyl hom teen en kry net 1&nbsp;409 stemme vergeleke met Joubert se 3&nbsp;909. Joubert bly net tot 6 September 1939 jaar LV toe hy administrateur van Kaapland word, waarna 'n tussenverkiesing die V.P. se kapt. William Daniel Hare op 10 Oktober 1939 onbestrede verkies word om hom te vervang. Hare word in 1943 se verkiesing weereens onbestrede verkies, maar in 1948 staan 'n onafhanklike, W. Costello, wat in 1938 'n kandidaat van die Arbeidersparty in Maitland was, en kry 5&nbsp;418 stemme minder as die V.P. se nuwe kandidaat, Reginald Siddall Brooke. Hy dien net vyf jaar as LV, want voor die verkiesing van 1953 word Mowbray afgeskaf.

## Sien ook 
Bellville, Claremont, Constantia, De Kuilen, Durbanville, Groenpunt, Groote Schuur, Kaapse Vlakte, Kaapstad-Hawe, Kaapstad-Kasteel, Kaapstad-Sentraal, Kaapstad-Tuine, Liesbeek, Maitland, Nuweland, Parow, Pinelands, Rondebosch, Seepunt, Simonstad, Soutrivier, Suid-Skiereiland, Tygervallei, Vasco, Woodstock, Wynberg

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910–1976*. Pretoria: Aktuele Publikasies.
Nuweland (kiesafdeling)

[duimnael|[Richard Stuttaford, LV vir Nuweland van 1924 tot 1933 en vir Claremont van 1933 tot 1942.]]

**Nuweland** (Engels: Newlands) was vanaf die eerste verkiesing ná Uniewording in 1910 'n kiesafdeling in Kaapstad se latere suidelike voorstede vir die Unie-Volksraad.

Charles Frederick William Struben, kandidaat van die Unionisteparty, word op 15 September 1910 tot die heel eerste LV vir Nuweland verkies toe hy die onafhanklike L.A.W. Beck met 440 stemme klop. Hy staan nie weer in 1915 nie en nou wen nog 'n Unionis, George Sheen Withinshaw, met 'n meerderheid van 1&nbsp;247 stemme teen die Arbeidersparty se C.H. Hagger. Withinshaw bly net in sy amp tot 26 Desember 1918. In die tussenverkiesing op 19 Februarie 1919 wen William Porter Buchanan met 360 stemme teen die kanniedood van die Arbeidersparty, J. Lomax, wat ook in 1920 en 1921 in Nuweland sou staan, in 1924 in Rondebosch en in 1929 in Mowbray.

Buchanan klop in 1920 se verkiesing weer vir Lomax, dié keer met 691 stemme en in 1921 met 'n volle 1&nbsp;316, nadat die Unioniste en S.A.P. saamgesmelt het. In 1924 kom die latere minister en bekende sakeman, Richard Stuttaford in Nuweland as S.A.P.-kandidaat te staan teen C.A. Lagesen, 'n sogenaamde Konstitusionele Demokraat, en wen met 702 stemme. Stuttaford word in 1929 onbestrede in Nuweland verkies, maar in 1933 verander die kiesafdeling se naam na Claremont, waar hy weereens onbestrede verkies word.

## Sien ook 
Bellville, Claremont, Constantia, De Kuilen, Durbanville, Groenpunt, Groote Schuur, Kaapse Vlakte, Kaapstad-Hawe, Kaapstad-Kasteel, Kaapstad-Sentraal, Kaapstad-Tuine, Liesbeek, Maitland, Mowbray, Parow, Pinelands, Rondebosch, Seepunt, Simonstad, Soutrivier, Suid-Skiereiland, Tygervallei, Vasco, Woodstock, Wynberg

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Kenilworth

: *Hierdie artikel handel oor die voorstad van Kaapstad. Vir die voorstad van Johannesburg, sien Kenilworth, Gauteng.*

**Kenilworth** is 'n voorstad in Kaapstad. Volgens die 2011-sensus het Kenilworth 'n bevolking van 10&nbsp;872 gehad van wie sowat 54% wit was. Die voormalige Afrikaansmedium Hoërskool Voortrekker is in die voorstad geleë.

## Verwysings